Últimes accions en marxa: drets humans, salut, feminismes, turisme i contractacions públiques | Barcelona En Comú\nÚltimes accions en marxa: drets humans, salut, feminismes, turisme i contractacions públiques\nUs posem al dia de les últimes accions de govern: es presenten tres nous plans per esdevenir una ciutat més justa i igualitària: un pla de xoc per combatre els habitatges d'ús turístic il·legals, un Pla de Justícia de Genere per revertir les desigualtats existents, i un altre per garantir i defendre els Drets Humans a la ciutat. També es signa un conveni amb la Generalitat per invertir 187 M € per reduir les desigualtats en salut amb noves infraestructures i millores en equipaments. I es presenta el nou contracte de serveis de telefonía aplicant criteris sociolaborals i ambientals.\nAvancem per canviar el model de turisme\nNou pla de xoc per combatre amb contundència els habitatges d’ús turístics il·legals\nSi volem que el turisme sigui un actiu al servei de les veïnes i veïns i no viceversa, cal més control democràtic. La setmana passada es van presentar noves mesures per fer front als pisos turístics il·legals i defensar el dret a l'habitatge: més inspectors i un nou equip de 20 visualitzadors, més transparència i informació a la ciutadania, i increment de les sancions a les empreses que promocionin els pisos turístics il·legals, que poden arribar a 600.000 euros per les reincidents. Treballem per garantir que l’activitat turística sigui compatible amb un model urbà sostenible, amb la defensa del dret a l’habitatge i unes normes de convivència clares.\nContra el masclisme i les violències masclistes a la ciutat\nImpulsem un Pla per la Justícia de Gènere per revertir les desigualtats entre homes i dones a la ciutat\nFem més per la sanitat pública\nConveni amb la Generalitat per prioritzar la inversió en salut\nEl Departament de Salut i l'Ajuntament de Barcelona injectaran 187 milions d'euros per atacar les desigualtats en salut a Barcelona a través de noves infraestructures i millores en equipaments. El nou Pla d'Equipaments Sanitaris de Barcelona (2016-2023) prioritza els barris amb més necessitats, l'atenció primària i la salut mental i les adiccions. Fem un pas important per avançar cap a una Barcelona que garanteixi sanitat pública i de qualitat per a tothom.\nBarcelona, capital del drets humans\nBarcelona elabora un pla de mandat per garantir i defendre els drets fonamentals\nVolem que Barcelona sigui reconeguda, entre d'altres coses, per ser una ciutat que garanteix i defensa els Drets Humans. Per fer-ho possible, l'Ajuntament va presentar la setmana passada un pla integral de mandat que implicarà la inversió d'un milió d'euros anuals i projectes com la revisió de les ordenances municipals per garantir que s'adapten als estàndards dels Drets Humans. El pla pivota sobre tres eixos fonamentals: combatre discursos de l'odi i discriminació, promoure l'exercici de la plena ciutadania i defensar els drets civils i l'ús de l'espai públic. Els drets de la ciutadania són una prioritat d'aquest govern, treient-los de l'àmbit teòric i aterrant-los en les polítiques públiques.\nPer una telefonia ètica a l'administració pública\nL'Ajuntament licita el nou contracte de Telefonía aplicant criteris socials i ambientals\nLa contractació dels serveis de Telecomunicacions és un dels grans contractes municipals i volem reflexar també en aquest el canvi que estem imprimint en la contractació pública de la ciutat. A partir d'ara, les empreses que desitgen prestar els seus serveis a l'Ajuntament, hauran de garantir condicions dignes de treball a la seva plantilla i a les que subcontraten.\nEl nou contracte també inclourà mesures socials i ambientals i de sobirania digital, amb l’objectiu de fer de Barcelona una administració exemplar en matèria de contractació pública.


Els nostres projectes | El menú del petit\nQuè es considera producte de temporada?\nPer què hem de menjar productes de temporada:\nEn un món cada vegada més urbanitzat s’ha incrementat l’accés a fruites i verdures de importació i que estiguin fora de la nostra regió. Però el consum d’aliments de temporada te innumerables beneficis per nosaltres i pel planeta. Existeixen varies raons per les que menjar aliments de temporada i de cultiu local és beneficiós:\nLa importància dels productes de proximitat, i en què influeix que nosaltres mengem productes de proximitat i la societat que ens envolta.\nÉs molt important consumir productes de proximitat, és a dir, productes de la nostra terra directes de la terra o el mar a les nostres llars. Així fomentaríem la nostra pròpia riquesa, però la realitat diària és molt diferent.\nEspàrecs blancs de Gavà\nCarxofa del Prat de Ll.\nPorros de la comarca del Baix Ll.\nAvui dia tenim dificultats per poder consumir productes de proximitat, ja que, darrera de això hi ha interessos polítics i econòmics per consumir productes d’altres països on la matèria prima és més barata que comprar el propi del nostre país. I el productes que consumim nosaltres s’exporten a altres països de forma més cara.\nAixò és la lluita que promou la sobirania alimentària que és el dret dels pobles i dels països a definir les polítiques agropecuàries i de producció d’aliments, organitzant la producció i el consum d’aliments d’acord amb les seves necessitats i donant prioritat a la producció i al consum local. La sobirania alimentària promou la devolució a cada poble i nació del control sobre els aliments que produeix i consumeix.\nEn conseqüència, la sobirania alimentària significa prioritzar la producció agrícola local per alimentar la població; l’accés dels agricultors i dels “sense terra” a la terra, a l’aigua, a les llavors i al crèdit; el dret dels pagesos a produir aliments, i el dret dels consumidors a poder decidir el que volen consumir i com i qui ho produeix. També significa el dret dels països a protegir-se de les importacions agrícoles i alimentàries massa barates; el compromís amb una producció sostenible; i el reconeixement dels drets de les dones pageses que tenen un paper essencial en la producció agrícola i en l’alimentació.\nEl projecte de El Camp a Casa respon a la voluntat dels pagesos i pageses del Parc Agrari d’apropar-te la riquesa agrícola del Delta i l’exclusivitat dels seus productes, fruit del saber fer de moltes generacions de pagesos que han treballat aquestes terres.\nAdjunt, podreu veure el calendari de collita dels productes més característics i saber la seva temporalitat:\n· Què productes no són de proximitat?\nNo són productes de proximitat tots aquells que tenen més d’un intermediari des de la seva recol·lecció fins la seva ingesta. Donant consum als aliments quilomètrics, és a dir, per arribar a la nostra boca han viatjat molt i cada vegada és més freqüent, donat que hi ha interessos polítics i econòmics que fomenten aquest tipus de consum.\nAdjuntem un link on explica com saber el que mengem i la informació que ens aporta les etiquetes dels productes que consumin.\nVer Proveïdors en un mapa más grande\nJ. PONT ELS HOSTALETS DE BALENYÀ EMBOTIT\nDISBESA SANT JOAN DESPÍ FORMATGE\nENRIC ROCA SÚRIA ( BCN ) CARN DE POLLASTRE I CONILL\nSELE CARNS GAVÀ CARN DE VEDELLA\nXAVI I JAUME SANT BOI DE LLOBREGAT PEIX I MARISC FRESC I CONGELAT\nSUÑER CASTANY VILADECANS DITRIBUÏDOR\nDIESMAR SANT BOI DE LLOBREGAT DISTRIBUÏDOR PRODUCTES NO PERIBLES\nCEDISCO BARCELONA PRODUCTES CONGELATS\nOLIVÉ VILADECANS EMBOTITS I CARN DE PORC\nCONGELADOS INSERTE GRANOLLERS CONGELATS DE VERDURA I PEIX\nFORN CAP DE LA VILA SANT BOI DE LLOBREGAT PA I REBOSTERIA\nZAMORANO BARCELONA FRUITA I VERDURA FRESCA\nKIMON FRUTIS BARCELONA FRUITA I VERDURA FRESCA\nSOLÉ ST. VICENÇ DELS HORTS CONGELATS DE VERDURA I PEIX\nCOPRAL ST. JUST DESVERN EMBOTITS DE PORCS CATALANS\nGRUPO SERHS RIPOLLET SERVEIS DE DISTRIBUCIÓ\nFundació Alícia, UAB, i suport de la Generalitat de Catalunya i l’Agència de residus de Catalunya, “ Aprofitem el menjar! Una guía per la reducció del malbaratament alimentari en el sector de l’hosteleria, restauració i el catèring”. Desembre 2012\nDuch Guillot, G. i Fernandez Such, F. “ L’Agroindustria sota sospita”\nGarcia, F., “Aliments kilomètrics”\nRodriguez, B. i Sanz, J. , “L’hora de la Soberania alimentària”. Setembre 2009


El Barça comunica a Jordi Masip que no compta amb ell per a la pròxima temporada - Esport3 - TV3 i Catalunya Ràdio\nEl Barça comunica a Jordi Masip que no compta amb ell per a la pròxima temporada\nEl porter vallesà, que ha tingut un paper testimonial aquesta temporada, no continuarà el curs que ve\nFrancesc Latorre 10/05/2017 - 13.57 Actualitzat 10/05/2017 - 15.53\nJordi Masip no continuarà al Barça. A començaments d'any, els seus representants i el club van arribar a un principi d'acord per renovar un contracte que acaba el mes que ve. Faltava la signatura, però el Barça ha canviat de plans.\nEl club no compta amb Masip de cara a la propera temporada i així l'hi ha fet saber en una reunió aquest dimecres a la Ciutat Esportiva. La decisió no ha caigut gens bé al jugador i el seu entorn, com tampoc que la notícia arribés abans a alguns mitjans de comunicació que al representant. Els agents del jugador han demanat una compensació econòmica però no hi ha hagut acord i no es descarta que la qüestió pugui acabar als jutjats.\nMasip, que ara té 28 anys, va rebutjar a començaments de temporada una oferta del Salzburg austríac, que entrena Oscar Garcia, i al mercat d'hivern va dir que no a un equip de la Lliga dels Estats Units. Aquesta que acaba és la tercera temporada al primer equip, sempre al costat de Luis Enrique, partidari de tenir tres porters a la plantilla. El tècnic l'asturià n'ha valorat sempre el treball als entrenaments, però de partits, molt pocs. Aquest any només ha jugat al Gamper i en l'amistós de Qatar.\nL'actual cos tècnic havia avalat la continuïtat de Masip en l'actual rol de suport. Així doncs, la seva marxa es podria interpretar com un senyal que Juan Carlos Unzué no serà l'entrenador del Barça la temporada que ve, a menys que el navarrès acceptés la idea de la direcció esportiva: dos porters al primer equip i el titular del B com a tercer.\nEl nom del nou entrenador del Barça, a final de temporada\nEl Barça prepara l'"operació sortida"\nJordi Masip no continuarà al Barça la temporada que ve\nEl Barça comunica a Jordi Masip que no seguirà


Medalla d’Or de la ciutat a les Germanes Carmelites – Comarques de Ponent\nMedalla d’Or de la ciutat a les Germanes Carmelites\nL’Ajuntament de Tàrrega va celebrar, el diumenge 11 de novembre, a la Casa Consistorial, l’acte solemne de lliurament de la Medalla d’Or de la ciutat a la congregació de Germanes Carmelites de la Caritat – Vedruna. Aquesta és la màxima distinció honorífica que atorga el consistori targarí en agraïment als mèrits de persones i entitats. L’Ajuntament de Tàrrega va celebrar, el diumenge 11 de novembre, a la Casa Consistorial, l’acte solemne de lliurament de la Medalla d’Or de la ciutat a la congregació de Germanes Carmelites de la Caritat – Vedruna. Aquesta és la màxima distinció honorífica que atorga el consistori targarí en agraïment als mèrits de persones i entitats. En aquest cas, es vol posar de manifest la rellevant tasca social i educativa que ha desenvolupat aquesta comunitat religiosa al municipi en el decurs de 150 anys (del 1827 al 1832, i del 1862 fins a l’actualitat). La concessió de la Medalla d’Or a l’esmentat orde fou aprovada de forma unànime pel Ple del passat 11 de juny. Durant l’acte, l’exregidor Jaume Aligué va explicar la història de les Germanes Carmelites i tot seguit l’alcalde Joan Amézaga va lliurar la Medalla d’Or i un diploma acreditatiu a la germana Maria Dolors Ribes, Mare Provincial de les Carmelites de la Caritat – Vedruna. Posteriorment, va actuar la soprano targarina Crista Sebastián. El programa va tancar amb la descoberta d’una imatge de Santa Joaquima de Vedruna, fundadora de la congregació, obra de l’escultor Antoni Boleda. L’escultura se situarà a les escales de l’Hospital Residència Sant Antoni, on les Germanes Carmelites de la Caritat – Vedruna van prestar assistència. En el decurs de la seva història, l’Ajuntament de Tàrrega ha concedit set Medalles d’Or, l’última de les quals fou atorgada al pedagog Joan Tous i Sanabra el juliol del 1990. Anteriorment, el març del 1984, també es lliurà aquesta distinció a l’Escola Pia de Tàrrega. La Medalla d’Or a les Germanes Carmelites fou proposada el juny passat pel llavors regidor Jaume Aligué, mitjançant una moció que van votar a favor tots els grups municipals.